A Bizottság határozata
(2002. június 13.)
a harmadik országokban a szarvasmarha-embriók Közösségbe irányuló kivitelére feljogosított embriógyűjtő munkacsoportok jegyzékeinek megállapításáról szóló 92/452/EGK határozat Magyarország tekintetében történő módosításáról
(az értesítés a C(2002) 2117. számú dokumentummal történt)
(EGT vonatkozású szöveg)
(2002/456/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 94/113/EK bizottsági határozattal [1] módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [2] és különösen annak 8. cikkére,
mivel:
(1) Magyarország illetékes állat-egészségügyi szolgálatai kérelmet nyújtottak be arra vonatkozólag, hogy a legutóbb a 2002/252/EK határozattal [3] módosított, 92/452/EGK bizottsági határozatban [4] megállapított jegyzéket egészítsék ki a területükön a szarvasmarhafajba tartozó háziállatok embrióinak Közösségbe történő kivitelére hivatalosan feljogosított munkacsoporttal.
(2) Az illetékes magyar állat-egészségügyi szolgálatok garanciát nyújtottak a Bizottságnak a 89/556/EGK irányelv 8. cikkében részletesen meghatározott követelmények betartására. A szóban forgó embriógyűjtő munkacsoportot Magyarországon hivatalosan engedélyezték a Közösségbe történő kivitelre.
(3) Ezért tehát a 92/452/EGK határozatot megfelelően módosítani kell.
(4) Az e határozatban előírt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/452/EGK határozat melléklete a Magyarországra vonatkozó következő új sorral egészül ki:
"HU | HUNGRÍAUNGARNUNGARNΟΥΓΓΑΡΙΑHUNGARYHONGRIEUNGHERIAHONGARIJEHUNGRIAUNKARIUNGERN | HU-001E | | EMBRIÓ KFT Bagoly dűlő 1/3 H | Dr. Kispál Zoltán Dr. Majoros Tibor" |
2. cikk
Ezt a határozatot az Európai Közösségek Hivatalos Lapjában való kihirdetését követő 20. naptól kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2002. június 13-án.